ET Euroopa Liidu Teataja C 171/24

Põllumajandustoodete ja toidu geograafiliste tähiste ja päritolunimetuste kaitset käsitleva nõukogu määruse (EÜ) nr 510/2006 artikli 6 lõike 2 kohase muutmistaotluse avaldamine

(2007/C 171/14)

Käesoleva dokumendi avaldamine annab õiguse esitada muutmistaotluse kohta vastuväiteid vastavalt nõukogu määruse (EÜ) nr 510/2006 (1) artiklile 7. Komisjon peab vastuväite kätte saama kuue kuu jooksul alates käesoleva dokumendi avaldamisest.

MUUTMISTAOTLUS

NÕUKOGU MÄÄRUS (EÜ) NR 510/2006

Muutmistaotlus vastavalt artiklile 9 ja artikli 17 lõikele 2

„LENTEJA DE LA ARMUÑA”

EÜ NR: ES/PGI/117/0102/27.01.2004

KPN ( ) KGT ( X )

Taotletud muudatused

Spetsifikaadi osa:

Toote nimetus Toote kirjeldus Geograafiline piirkond Päritolutõend Tootmismeetod Seos piirkonnaga X Märgistamine Riiklikud nõuded

Muudatus(ed):

Märgistamine

Spetsifikaadi lõpus olevasse osasse „Märgistamine” lisatakse järgmised lõigud, milles kehtestatakse tingimused, mida on vaja täita toodete puhul, milles läätsi Lenteja de La Armuña on kasutatud toormaterjalina, et ka pärast valmistamist ja töötlemist oleks etiketilt võimalik nende päritolu kindlaks teha.

„Tooteid, mille puhul on toormaterjalina kasutatud KGT-ga läätsi „Lenteja de La Armuña”, sealhulgas sellised, mida on töödeldud, võib turustada pakendites, millel ei ole ühenduse logo, kuid mille oma logol esineb viide asjaomasele tähisele „Elaborado con Lenteja de la Armuña” tingimusel et:

— kaitstud geograafilise tähisega toode „Lenteja de La Armuña”, mis on sellisena kinnitatud, on vastavas kaubakategoorias ainulaadne;

— reguleeriv asutus on asjaomased tootjad või töötlejad heaks kiitnud ja vastavasse registrisse kandnud, et tagada nende kontrollimine ja kaitstud geograafilise tähise nõuetekohane kasutamine.

Kui tootes ei kasutata ainuüksi KGT-ga läätsi „Lenteja de La Armuña”, võib kaitstud geograafilist tähist kasutada üksnes selle toote koostisosade loetelus, mille valmistamisel või töötlemisel on läätsi „Lenteja de La Armuña” kasutatud.”

KOKKUVÕTE

NÕUKOGU MÄÄRUS (EÜ) NR 510/2006

„LENTEJA DE LA ARMUÑA”

EÜ NR: ES/PGI/117/0102/27.01.2004

KPN ( ) KGT ( X )

Käesolevas kokkuvõttes esitatakse teabe andmise eesmärgil spetsifikaadi põhipunktid.

1. Liikmesriigi pädev asutus:

Nimi: Subdirección General de Calidad y Promoción Agroalimentaria — Dirección General de Industria Agroalimentaria y Alimentación — Secretaría General de Agricultura y Alimentación — Ministerio de Agricultura, Pesca y Alimentación de España Aadress: Paseo Infanta Isabel, no 1 E-28071 Madrid Tel: (34) 913 47 53 94 Faks: (34) 913 47 54 10 E-post: sgsicadi@mapya.es

2. Taotlejate rühm:

Nimi: Consejo Regulador de la IGP «Lenteja de la Armuña» Aadress: Ctra. de Valladolid s/n. — Edificio Caja Duero E-37184 Villares de la Reina (Salamanca) Tel: (34) 923 22 83 45 Faks: (34) 923 22 83 45 E-post: info@legumbresdecalidad.com Koosseis: tootjad/töötlejad ( X ) Muud ( )

3. Toote liik:

Rühm 1.6: köögiviljad

4. Spetsifikaat:

(määruse (EÜ) nr 510/2006 artikli 4 lõikega 2 ettenähtud nõuete kokkuvõte)

4.1. Nimetus: „Lenteja de la Armuña”

4.2. Kirjeldus: Kuivatatud läätsed sordist 'Rubia de La Armuña'. Läätse diameeter on kuni 9 mm, värvus heleroheline, mõnikord laiguline.

Ekstraklassi ja I klassi pakendatud läätsed on ette nähtud inimtoiduks.

4.3. Geograafiline piirkond: Läätsed on kasvatatud ja pakendatud 756 km2 suurusel alal, mis hõlmab kokku 34 omavalitsuse territooriumit Salamanca provintsi põhjaosas asuvas Armuña piirkonnas.

4.4. Päritolutõend: Lubatud sordi läätsed on kasvatatud registreeritud põldudel, lüditud, puhastatud ja valitud reguleeriva asutuse järelevalve all ja seejärel pakendatud tootmispiirkonna registreeritud pakendamisettevõtetes.

4.5. Tootmismeetod: Läätsed on lubatud sortidest, kasvatatud registreeritud kasvandustes ja piisava valmimisstaadiumi järel mehhaaniliselt koristatud. Läätsi säilitatakse puhastes, kuivades hoiuruumides, milles on hoolt kantud välissaaste vältimise eest. Teostatakse kvaliteedikontrolle, sealhulgas keeduomaduste analüüse. Võõrkehad ja vigastatud seemned eemaldatakse ning seejärel liigitatakse läätsed pakendamiseks suuruse järgi ning turustatakse kuivatatult.

4.6. Seos piirkonnaga:

— Ajalooline: viiteid läätsekasvatusele leiab raamatutes „Libros de Columella” ja raamatus „Libro de Buen Amor”.

— Looduslik: pruunid ja punakaspruunid mullad, mis on sügava profiiliga, neutraalsed või kergelt leeliselised ning piisava kaltsiumi- ja kaaliumisisalduse tõttu viljakad. Kliima on kontinentaalne, väheste sademetega. Kõnealusele piirkonnale omased pikad külmad talved ja lühikesed kuivad suved loovad ideaalsed tingimused, et kasvatada selle sordi läätsi, mida iseloomustavad proteiini, kaltsiumi ja raua suur sisaldus.

4.7. Kontrolliasutus:

Nimi: Comité de Certificación adscrito al Consejo Regulador de la Indicación Geográfica Protegida «Lenteja de La Armuña» Aadress: Avenida de Toro no 2 E-37184 Villares de la Reina (Salamanca) Tel: (34) 923 22 83 45 Faks: (34) 923 22 83 45 E-post: —

Kontrolliasutus Comité de Certificación adscrito al Consejo Regulador de la Indicación Geográfica Protegida „Lenteja de La Armuña” vastab standardile EN-45011 ja on ametlike kontrollide teostamiseks pädev riigiasutus.

4.8. Märgistus: Iga registreeritud ettevõtte ärietiketid peavad olema kontrolliasutuse poolt heaks kiidetud. Märgistusele on kohustuslik kanda tekst: „Indicación Geográfica Protegida”„Lenteja de La Armuña”.

Kõik kaitstud tähisega läätsede turustamiseks ettenähtud pakendid peavad kandma garantiipitserit, kontrolliasutuse välja antud ja nummerdatud etiketti või vastaskülje märgist, mis on pakendile kinnitatud registreeritud laohoones või pakendamisasutuses viisil, mis välistab korduvkasutamise.

Tooteid, mille puhul on toormaterjalina kasutatud KGT-ga läätsi „Lenteja de La Armuña”, sealhulgas sellised, mida on töödeldud, võib turustada pakendites, millel ei ole ühenduse logo, kuid mille oma logol esineb viide asjaomasele tähisele „Elaborado con Lenteja de la Armuña” tingimusel et:

kaitstud geograafilise tähisega toode „Lenteja de La Armuña”, mis on sellisena kinnitatud, on vastavas kaubakategoorias ainulaadne;

reguleeriv asutus on asjaomased tootjad või töötlejad heaks kiitnud ja vastavasse registrisse kandnud, et tagada nende kontrollimine ja kaitstud geograafilise tähise nõuetekohane kasutamine.

Kui tootes ei kasutata ainuüksi KGT-ga läätsi „Lenteja de La Armuña”, võib kaitstud geograafilist tähist kasutada üksnes selle toote koostisosade loetelus, mille valmistamisel või töötlemisel on läätsi „Lenteja de La Armuña” kasutatud.

(1) ELT L 93, 31.3.2006, lk 12.